Dunaszerdahely Város a községi önkormányzatokról szóló 1990. évi 369. törvény 6.§ (1) bekezdése és a 4.§ (3) bekezdés i) pontja szerint a következő rendeletet alkotja:

**Dunaszerdahely Város 2014/13. sz. (2014. december 9. ) az üzletek és szolgáltatási tevékenységet folytató egységek nyitvatartási idejét meghatározó szabályokról szóló általános érvényű rendelete**

**1.§**

**Bevezető rendelkezések**

1. Jelen általános érvényű rendelet (továbbiakban „rendelet”) meghatározza a Város területén működő üzletek és szolgáltatási tevékenységet folytató egységek nyitvatartási idejének szabályait, az üzletek és szolgáltatási tevékenységet folytató egységek működtetőinek a nyitvatartási idő meghatározásával kapcsolatos kötelezettségeit, jelen rendelet betartásának ellenőrzését és megszegésével kapcsolatos szankciókat.
2. Jelen rendelet hatálya alá tartozik minden jogi személy és természetes személy - vállalkozó, amelyek Dunaszerdahely Város területén vállalkozási engedély alapján üzletet vagy szolgáltatási tevékenységet folytató egységet működtetnek.
3. Jelen rendelet hatálya nem terjed ki a piacokon végzett azon vállalkozási tevékenységekre, amelyekre a Város külön rendelete vonatkozik.

**2.§**

**Fogalmi meghatározások**

1. E rendelet alkalmazásában:
2. üzletek és szolgáltatási tevékenységet folytató egység – az a terület, ahol vállalkozási tevékenységet folytatnak, a vállalkozási tevékenységgel nem közvetlenül kapcsolatos az a terület, amely nem a vállalkozási tevékenység folytatására létrehozott vagy azzal kapcsolatos műszaki és technológiai berendezés.
3. árus vagy működtető – az a vállalkozó, aki a fogyasztók részére terméket kínál vagy árusít, vagy szolgáltatást nyújt vagy az általuk meghatalmazott személy
4. üzletben való árusítás - végső fogyasztó részére történő értékesítés
5. szolgáltatásnyújtás - bármilyen olyan tevékenység, amelyet a végső fogyasztó részére kínálnak, állandó szolgáltatási tevékenységet folytató egységben
6. végső fogyasztó - az a természetes és jogi személy, aki árut vásárol, aki saját vagy vele közös háztartásban elő személy részére szolgáltatást vesz igénybe
7. nyitvatartási idő - üzletek és szolgáltatási tevékenységet folytató egységek jelen rendelet által meghatározott nyitvatartási ideje
8. éjszakai nyugalom megzavarása- nagyhatású zaj és vibráció jelenti az éjjeli órákban
9. az éjszakai időszak - az este 22,00 órától reggel 6,00 óráig terjedő idő
10. nagyhatású zaj – a külön előírások által meghatározott kötelezettségek és mérték megsértése
11. zenei produkció - az a zene, amely hallgatásra, táncmulatság, diszkó rendezésére szolgál, ezeket reprodukált technikai vagy akusztikai berendezések szolgáltatják, vagy élő zene vagy koncertfellépés
12. társadalmi rendezvények – minden a nyilvánosság részére zárt, működési egységben szervezett magánjellegű ünnepi rendezvény, esküvő, évforduló, szalagavató, halotti tor stb.
13. zaj - minden zavaró, megterhelő, kellemetlen, nem kívánt, nem megfelelő mértékű vagy káros jellegű zaj
14. épületen kívüli működtetés (nyári teraszok) – a működtetési felület épületen kívüli kiterjesztése közterületre vagy magánterületre, vagy a Város területén működő működési egységhez tartozó objektumok udvari részére

**3.§**

**Üzletek és szolgáltatási tevékenységet folytató egységek nyitvatartási idejének szabályai**

1. Az üzletek és szolgáltatási tevékenységet folytató egységek általános nyitvatartási ideje reggel 06.00-tól 22.00 óráig tartó idő.
2. Az időszakos és nem időszakos sajtótermék értékesítésével foglalkozó működési egységek nyitvatartási ideje 05.00- tól 24.00 óráig tartó idő.
3. A nyitvatartási idő korlátlan a következő működési egységek tekintetében:
4. a lakóterületeken kívül található bevásárlóközpontokban található üzletek és szolgáltatási tevékenységet folytató egységek (pl. szupermarket, hypermarket, bevásárlóközpont)
5. üzemanyagtöltő állomásokon folytatott árusítás és szolgáltatásnyújtás
6. elszállásolási szolgáltatási tevékenységet folytató egységek

4) Vendéglátó-ipari egységek és gyors frissítőket szolgáltató tevékenységet folytató egységek nyitvatartási ideje:

1. I. zóna (Erzsébet tér, Pozsonyi út Október utcai kereszteződés utáni részétől a Jesenský utca irányába, Jesenský utca, a Fő utca Jesenský utcai kereszteződéstől kezdődő része a Galántai úti körforgalomig,beleértve a körforgalom területét is, Bartók Béla sétány, Aszád Jehuda tér, Posta utca, összekötő út a M.R.Štefánik utcától a Gyurcsó István utcáig, Gyurcsó István utca Kisudvarnoki úti kereszteződéstől a Sport utcai körforgalomig, Sport utca körforgalom utáni része a második kereszteződésig / irány Észak II. Központ/, Czibók utca, Vasútsor, Vajanský utca felüljárótól a Zöldfa utca letérőig tartó része, Fő utca a vasúti átjárótól, a város felé, a Malom utca letérőig tartó része, Ipari utca, Karcsai út)

aa) hétfőtől csütörtökig és vasárnap 06.00-tól 24.00 óráig

ab) péntek és szombat 06.00 – tól 03.00 óráig

Az olyan működési egységek esetében, melyek közvetlen fogyasztású termékeket árusítanak és közterületen vagy magánterületen található épületen kívüli, időszakos terasszal rendelkeznek a nyitvatartási idő 06.00-tól 24.00 óráig tart.

1. II. zóna (Fürdő utca, Kistejedi utca, Bősi út a Fürdő utcai kereszteződés utáni része, /irány Bős/ Termálfürdő területe)

ba) június 15-től szeptember 15-ig tartó időszak

1. hétfőtől csütörtökig és vasárnap 06.00-tól 24.00 óráig

2. péntek és szombat 06.00 – tól 03.00 óráig

bb) szeptember 1-től június 15-ig tartó időszak

1. hétfőtől csütörtökig és vasárnap 09.00-tól 22.00 óráig

2. péntek és szombat 09.00 – tól 23.00 óráig

1. III. zóna (OC Family Center, OC MAX, Hypernova, Kaufland, TESCO )

hétfőtől vasárnapig 00.00-tól 24.00 óráig

1. IV. zóna az a) - tól c) pontig felsorolt utcákon kívüli utcák

ea) hétfőtől csütörtökig és vasárnap 07.00-tól 22.00 óráig

eb) péntek és szombat 07.00 – tól 23.00 óráig

5) Az üzletek és szolgáltatási tevékenységet folytató egységek nyitvatartási idejére a december 31. 06.00 órától január 1. 24.00 óráig tartó időszakban nem vonatkoznak jelen rendelet 3. § (1), (2) és (4) bekezdésben foglalt rendelkezései.

**4.§**

**Működtető kötelezettségei**

1. A működtető köteles meghatározni az üzletek és szolgáltatási tevékenységet folytató egységek nyitvatartási idejét jelen rendelet 3.§- ának rendelkezéseivel összhangban, és ezeket betartatni illetve betartását biztosítani.
2. A működtető köteles a Várost írásban értesíteni a működési egység nyitvatartási idejéről legkésőbb a működtetés megkezdésének napján, és a nyitvatartási idő változásait legkésőbb a változások hatályba lépésének napján.

**5.§**

**Ellenőrzés és szankciók**

1. Jelen rendelet betartásának ellenőrzését jogosult a Városi rendőrség tagja, a Városi Hivatal megbízott alkalmazottja és a Város főellenőre végrehajtani.
2. A Város azon jogi személy vagy természetes személy - vállalkozó részére, aki a jelen rendeletet megszegi, a közigazgatási eljárás keretén belül egészen 6.638 euró összegű pénzbírságot szabhat ki.
3. Jelen rendeletben meghatározott kötelezettségek jogi személy általi megszegése esetén, az a személy a felelős, amely a jogi személy nevében eljár vagy eljárni köteles, és ha az eljárás utasításra történt, akkor az a személy, aki az utasítást kiadta. Ezen személy részére a külön törvény alapján szabálysértés elkövetése végett pénzbírság szabható ki.

**6.§**

**Átmeneti és záró rendelkezések**

1. Jelen rendelet hatályba lépésének napján a Dunaszerdahely Város 2009/8. sz. (2009. június 30.) az üzletek és szolgáltatási tevékenységet folytató egységek nyitvatartási idejét meghatározó szabályokról szóló általános érvényű rendelete hatályon kívül helyeződik.

**7.§**

**Hatály**

Jelen rendelet 2015. január 1-jén lép hatályba.

Kelt, Dunaszerdahely, 2014.12.14.

JUDr. Hájos Zoltán

Polgármester

A Képviselő-testület ezen általános érvényű rendeletét a 2014.12.09. testületi ülésén hozta.

Az általános érvényű rendelet javaslata a lakosság értesítése érdekében a városi hivatal hirdetőtábláján és internetes honlapján 2014.11.24-én lett közzé téve.

Az elfogadott általános érvényű rendelet a városi hivatal hirdetőtábláján és internetes honlapján 2014.12.14. lett közzé téve.

Ezen általános érvényű rendelet 2015.01.01. lép hatályba.